
Γιορτή, διαδήλωση, εργαστήρι ιδεών… Ένα πανηγύρι της συνύπαρξης και της διαφορετικότητας, του αγώνα και της πολιτικής, της κουλτούρας και του πολιτισμού της καθημερινότητας, της χαράς και της δημιουργικότητας του «μαζί». 

Το Αντιρατσιστικό Φεστιβάλ κάθε χρόνο δίνει τον δικό του τόνο στη ζωή της πόλης, δημιουργώντας ένα ανατρεπτικό παράδειγμα για το πώς μπορούμε να κάνουμε πολιτική, να διασκεδάζουμε, να επικοινωνούμε, να ζούμε.

Και αν μπορούσαμε να πούμε τι είναι εκείνο που κάνει το Αντιρατσιστικό Φεστιβάλ τόσο ξεχωριστό, είναι ότι αποτελεί ταυτόχρονα μέσο και σκοπό. Από τη μια μεριά, είναι μια μορφή αγώνα για μια κοινωνία χωρίς ρατσισμό, σεξισμό,, εκμετάλλευση και καταπίεση. Από την άλλη, τόσο η προετοιμασία του Φεστιβάλ όσο και οι τρεις μέρες διεξαγωγής του στηρίζονται στην εθελοντική προσφορά, τη συμμετοχική δημοκρατία, την αλληλεγγύη, μια αντίληψη για την πολιτική που έχει ως πυλώνες την ενσυναίσθηση και την αγάπη.

Το Αντιρατσιστικό Φεστιβάλ δείχνει κάθε χρόνο ότι ο δρόμος δεν οδηγεί απλώς στον προορισμό. Ο δρόμος δημιουργείται από τον προορισμό και τον ξανα δημιουργεί μέσα από τις εμπειρίες που γεννάει. Τις μέρες αυτές εξακολουθούμε να νιώθουμε βαριά τη σκιά του πολέμου και της ιδεολογίας του. Από τη Γάζα έως το Ιράν και από τη Χίο έως την Πύλο, η πολιτική του θανάτου προσπαθεί να επιβληθεί, συντρίβοντας τη διάθεση για ζωή κι ελευθερία. Είναι σκοτεινές αυτές οι μέρες και ακούγεται όλο και πιο δυνατά η προτροπή να συμβιβαστούμε με το σκοτάδι, να αποδεχτούμε ότι δεν υπάρχει άλλος δρόμος.

Όταν όμως ο δρόμος που θέλουν να μας επιβάλουν είναι πνιγηρός, δεν έχουμε άλλη επιλογή από το να ανοίξουμε έναν καινούργιο δρόμο για να μπορέσουμε επιτέλους να ανασάνουμε, για να βρουν το χώρο τους τα όνειρα μάς.

Εμείς λέμε λοιπόν δεν πρόκειται ούτε να αποδεχτούμε ούτε ένα συμβιβαστούμε με την πολιτική του θανάτου και το καθεστώς του πολέμου. Ανοίγουμε τον δρόμο της ειρήνης, γιατί η ειρήνη είναι ο δικός μας δρόμος.

Δρόμος και ταυτόχρονα προορισμός.

Τρεις ημέρες με live, συζητήσεις, εκθέσεις, δρώμενα, πολυεθνικές κουζίνες.

Να νικήσει η ζωή!

Διοργάνωση: Συντονιστικό Μεταναστευτικών και Αντιρατσιστικών Οργανώσεων

https://antiracistfestival.gr/ 

Για περισσότερες πληροφορίες: 
2,3 τηλέφωνα ατόμων που μπορούν να μιλάνε με δημοσιογράφους 
